cyanic-selkie/wikianc huggingface dataset:
Μόλις Χώρισα (ταινία)
Η ταινία έκανε πρεμιέρα στους κινηματογράφους στις 14 Φεβρουαρίου 2008, ενώ προβλήθηκε και στο 49ο Φεστιβάλ Κινηματογράφου Θεσσαλονίκης''. ''
Πλοκή
Η Ηλέκτρα είναι μια συνηθισμένη γυναίκα και η μόνη σχέση που είχε μέχρι τώρα ήταν ο Πέτρος. Την ημέρα των γενεθλίων της και ενώ οι φίλοι της ετοιμάζουν πάρτι-έκπληξη, με ένα μήνυμα στον τηλεφωνητή, ο Πέτρος της ανακοινώνει ότι θέλει να χωρίσουν. Το μήνυμα το ακούν όλοι οι φίλοι της εκτός από την ίδια, που λείπει. Αποφασίζουν να της κρύψουν το συμβάν, για να γιορτάσουν πρώτα τα γενέθλιά της. Έτσι, ξεκινούν και όλες οι παρεξηγήσεις της Ηλέκτρας με τους φίλους της: τη Μαίρη και τον Δημήτρη (της Μαίρης), τη Λου, τον Μήτσο και τη μαμά της. Την κατάσταση περιπλέκουν ένας Ισπανός, ο Βίτορ, τυχαία νυχτερινή γνωριμία της Λου, μια ακάλεστη ταπεργούμαν η Τιτίκα Καρλατήρα, και ένα pizza boy.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ελληνόφωνες ταινίες Κατηγορία:Ταινίες γυρισμένες στην Ελλάδα Κατηγορία:Ταινίες του 2008 Κατηγορία:Ταινίες βασισμένες σε θεατρικά έργα Κατηγορία:Ελληνικές κωμικές ταινίες
Μαργκαρέτα Σράμποκ
Πρώτα χρόνια και εκπαίδευση
Η Μαργκαρέτα Σράμποκ γεννήθηκε στις 12 Μαΐου 1970 στο St. Johann του Τιρόλου. Φοίτησε στο γυμνάσιο του St. Johann, από όπου αποφοίτησε το 1989.
Καριέρα στον ιδιωτικό τομέα
Από την 1η Μαΐου του 2016, η Σράμποκ ήταν επικεφαλής της A1 Telekom Austria, ενός από τους μεγαλύτερους παρόχους τηλεπικοινωνιών της χώρας, θέση την οποία ανέλαβε μετά τον Αλεχάνδρο Πλάτερ και τον ενδιάμεσο διάδοχό του, Χάνες Αμετσράιτερ. Η θητεία της αρχικά προοριζόταν να διαρκέσει πέντε χρόνια. Στις 17 Οκτωβρίου 2017 - δύο μόλις ημέρες μετά τις αυστριακές βουλευτικές εκλογές του 2017, παρεμπιπτόντως - η Α1 επιβεβαίωσε την απομάκρυνση της Σράμποκ από την εταιρεία. Ο Μάρκους Γκράουσαμ, επικεφαλής του τμήματος τεχνολογίας, ανέλαβε τις αρμοδιότητες της σε προσωρινή βάση.
Πολιτική καριέρα
Αν και εκείνη την εποχή δεν ήταν μέλος κάποιου πολιτικού κόμματος, η Μαργκερίτα Σράμποκ συνδεόταν στενά με τη Γιοχάνα Μικλ-Λάιτνερ, πρώην υπουργό εσωτερικών του αυστριακού Λαϊκού Κόμματος. Η Σράμποκ θεωρήθηκε πιθανή υπουργός σχεδόν αμέσως και προσχώρησε στο Λαϊκό Κόμμα εντός λίγων εβδομάδων μετά την απόλυση της.
Όταν ο καγκελάριος Σεμπάστιαν Κουρτς και το υπουργικό του συμβούλιο ανέλαβαν τα καθήκοντά τους στις 18 Δεκεμβρίου του 2017, η Σράμποκ έγινε η νέα υπουργός επιστημών, έρευνας και οικονομίας. Την ίδια ημέρα, η Σράμποκ ανακοίνωσε ότι θα ενταχθεί στην προεδρία του κόμματος του Τιρόλου. Μετά από ανασχηματισμό του υπουργικού συμβουλίου - μια κίνηση που γίνεται τακτικά από νέους ηγέτες της κοινοβουλευτικής πλειοψηφίας - η Σράμποκ διορίστηκε υπουργός ψηφιακών και οικονομικών υποθέσεων στις 8 Ιανουαρίου 2018.
Εκτός από τον ρόλο της σε εθνικό επίπεδο, η Σράμποκ διετέλεσε πρόεδρος της συνάντησης υπουργών ευρωπαϊκών υποθέσεων του Ευρωπαϊκού Λαϊκού Κόμματος, η οποία γίνεται από τους κεντροδεξιούς υπουργούς του κόμματος πριν από τις συνεδριάσεις του Συμβουλίου της Ευρωπαϊκής Ένωσης.
Προσωπική ζωή
Η Μαργκερίτα Σράμποκ ζει στο Sankt Andrä-Wördern, μια πόλη κοντά στη Βιέννη στην Κάτω Αυστρία.
Εξωτερικοί σύνδεσμοι
Κατηγορία:Υπουργοί εμπορίου Κατηγορία:Γυναίκες πολιτικοί στην Ευρώπη Κατηγορία:Αυστριακές πολιτικοί
Χαλταντέχνγια
Το Χαλταντέχνγια (επίσης, Χαλτάν"ντάγκνγια, αζερικά: Khaltandekhnya) είναι ένα χωριό της επαρχίας Νταβάτσι του Αζερμπαϊτζάν. Βρίσκεται στο βορειοανατολικό μέρος της χώρας.
Παραπομπές
Κατηγορία:Κατοικημένες περιοχές στην Επαρχία Νταβάτσι
Ναπολέων Λουδοβίκος Βοναπάρτης
Ο Ναπολέων Λουδοβίκος (γαλλ. Napoléon-Louis Bonaparte, 11 Οκτωβρίου 1804 - 17 Μαρτίου 1831) από τον Οίκο του Βοναπάρτη ήταν, ως Λουδοβίκος Β΄, βασιλιάς της Ολλανδίας (1 Ιουλίου 1810 - 13 Ιουλίου 1810) και δούκας του Μπεργκ (1809-1813).
Βιογραφία
Ήταν ο πρωτότοκος γιος του Λουδοβίκου Α΄ της Ολλανδίας και της Ορτάνς, κόρης του Αλεξάντρ, Υποκόμη του Μπωαρναί, στρατηγού της Επανάστασης, και της Ιωσηφίνας ντε Λα Παζρί (η οποία έπειτα παντρεύτηκε τον Ναπολέοντα Α΄).
Ταυτόχρονα ο Λουδοβίκος Α΄ ήταν μικρότερος αδελφός του Ναπολέοντα Α΄ της Γαλλίας. Ο Ναπολέων Λουδοβίκος είχε μικρότερο αδελφό τον Ναπολέοντα Γ΄.
Από το 1807, που απεβίωσε ο μεγαλύτερος αδελφός του πέντε ετών, έγινε διάδοχος της Ολλανδίας. Ο θείος του Ναπολέων Α΄ τον έκανε δούκα του Μπεργκ (1809-1813). Στις 1 Ιουλίου 1810 ο πατέρας του παραιτήθηκε και ο 6ετής Ναπολέων Λουδοβίκος έγινε βασιλιάς της Ολλανδίας, ως την εισβολή του γαλλικού στρατού 12 ημέρες μετά.
Μετά τη μάχη του Βατερλώ ο Ναπολέων Α΄ εκτοπίστηκε και επέστρεψαν οι Βουρβόνοι. Ο Ναπολέων Λουδοβίκος διέφυγε εξόριστος με τη σύζυγό του. Εγκαταστάθηκε στην Ιταλία μαζί με τον μικρότερο αδελφό του. Εκεί υποστήριξαν φιλελεύθερη πολιτική και συμμετείχαν στην οργάνωση των Καρμπονάρων, που αγωνιζόταν για τον εκτοπισμό της Αυστρίας από τη βόρεια Ιταλία. Όμως τα αυστριακά και παπικά στρατεύματα κατέστειλαν την επαναστατική δραστηριότητα και το 1831, καθώς διέφευγε από την Ιταλία, απεβίωσε από ιλαρά στο Φορλί. Τάφηκε στο Σαιν-Λε-Λα-Φορέ της Ιλ-ντε-Φρανς.
Αργότερα, το 1852 ο αδελφός του αποκατέστησε την αυτοκρατορία ως Ναπολέων Γ΄.
Οικογένεια
Νυμφεύτηκε την εξαδέλφη του Καρλόττα Βοναπάρτη, κόρη του Ιωσήφ Βοναπάρτη, Βασιλιά της Νάπολης-Σικελίας και μετά της Ισπανίας, πρωτότοκου αδελφού του πατέρα του.
Αναφορές σε Πηγές
Κατηγορία:Οίκος του Βοναπάρτη
Κολυμβητήριο Ιωαννίνων
Το Κολυμβητήριο Ιωαννίνων είναι κλειστό κολυμβητήριο το οποίο βρίσκεται στις εγκαταστάσεις του Ε.Α.Ν.Κ. Ιωαννίνων.
Τεχνικά χαρακτηριστικά
Διαθέτει μια μεγάλη πισίνα 50 μ και μια μικρή πισίνα εκμάθησης.Έχει χωρητικότητα 700 ατόμων. Το 2019 το κολυμβητήριο με χρηματοδότηση από το ΕΣΠΑ αναβαθμίστηκε ενεργειακά. Μέσα στο 2019 στο κολυμβητήριο εγκαταστάθηκαν ηλεκτρονικοί βατήρες,αναγκαίοι για αγώνες υψηλού επιπέδου.
Διοργανώσεις
Στα τέλη του 2019 φιλοξένησε το Ευρωπαϊκό πρωτάθλημα Τεχνικής κολύμβησης Ανδρών – Γυναικών.
Σύλλογοι-Χρήση
Χρήση των εγκαταστάσεων γίνεται από 7 αθλητικούς συλλόγους,1 σύλλογο ΑΜΕΑ και μεμονωμένους κολυμβητές.
Ιδιοκτησία
Το κολυμβητήριο ανήκει στην Γ.Γ. Αθλητισμού.Η διαχείριση γίνεται από το ΠΕΑΚΙ που είναι Ν.Π.Δ.Δ..
Παραπομπές
Κατηγορία:Αθλητικές εγκαταστάσεις στα Ιωάννινα Κατηγορία:Κολυμβητήρια στην Ελλάδα
Ανατομικό-Θεραπευτικό-Χημικό Σύστημα Ταξινόμησης
Το Ανατομικό-Θεραπευτικό-Χημικό Σύστημα Ταξινόμησης - Anatomical Therapeutic Chemical (ATC) Classification System χρησιμοποιείται για την ταξινόμηση των ενεργών συστατικών των φαρμάκων σύμφωνα με το όργανο ή το σύστημα στο οποίο επιδρούν και τις θεραπευτικές, φαρμακολογικές και χημικές ιδιότητες τους. Ελέγχεται από το Collaborating Centre for Drug Statistics Methodology (WHOCC) του Παγκόσμιου Οργανισμού Υγείας και εκδόθηκε για πρώτη φορά το 1976.
Αυτό το φαρμακευτικό σύστημα κωδικοποίησης διαιρεί τα φάρμακα σε διαφορετικές ομάδες σύμφωνα με το όργανο ή το σύστημα στο οποίο δρουν και/ή τα θεραπευτικά και χημικά τους χαρακτηριστικά. Κάθε κατώτατο επίπεδο κωδικού ATC αντιστοιχεί σε μια φαρμακευτικά χρησιμοποιούμενη ουσία, ή έναν συνδυασμό ουσιών, σε μια μοναδική ένδειξη (ή χρήση). Αυτό σημαίνει ότι ένα φάρμακο μπορεί να έχει περισσότερους από έναν κωδικούς: το ακετυλοσαλικυλικό οξύ (ασπιρίνη), παραδείγματος χάρη, έχει ως φάρμακο για τοπική στοματική θεραπεία,  ως αναχαιτιστής αιμοπεταλίων (platelet inhibitor) και  ως αναλγητικό και αντιπυρετικό. Από την άλλη μεριά, αρκετές διαφορικές εμπορικές επωνυμίες έχουν τον ίδιο κωδικό, αν έχουν την ίδια δραστική ουσία και ενδείξεις.
Ταξινόμηση
Σε αυτό το σύστημα, τα φάρμακα ταξινομούνται σε ομάδες σε 5 διαφορετικά επίπεδα:
Πρώτο επίπεδο
Το πρώτο επίπεδο του κωδικού δείχνει την ανατομική κύρια ομάδα και αποτελείται από ένα γράμμα. Υπάρχουν 14 κύριες ομάδες:
Παράδειγμα: C Καρδιαγγειακό σύστημα
Δεύτερο επίπεδο
Το δεύτερο επίπεδο του κωδικού δείχνει την θεραπευτική κύρια ομάδα και αποτελείται από δύο αριθμούς.
Παράδειγμα: C03 Διουρητικά
Τρίτο επίπεδο
Το τρίτο επίπεδο του κωδικού δείχνει την θεραπευτική/φαρμακολογική υποομάδα και αποτελείται από ένα γράμμα.
Παράδειγμα: C03C Διουρητικά υψηλής οροφής
Τέταρτο επίπεδο
Παράδειγμα: C03CA Σουλφαναμίδες
Πέμπτο επίπεδο
Το πέμπτο επίπεδο του κωδικού δείχνει τη χημική ουσία και αποτελείται από δύο αριθμούς.
Παράδειγμα: C03CA01 Φουροσεμίδη
ATCvet
Μερικοί κωδικοί χρησιμοποιούνται αποκλειστικά για κτηνιατρικά φάρμακα, όπως το QI Ανοσολογικά, QJ51 Αντιβακτηριακά για ενδομαστική χρήση ή QN05AX90 Αμπεροζίδη.
Καθορισμένη ημερήσια δόση
Το σύστημα ATC περιλαμβάνει επίσης την καθορισμένη ημερήσια δόση (defined daily dose (DDD)) για πολλά φάρμακα. Αυτή είναι μια μέτρηση της κατανάλωσης φαρμάκου με βάση τη συνηθισμένη ημερήσια δόση για ένα δεδομένο φάρμακο. Σύμφωνα με τον ορισμό, "το DDD είναι η υποθετική μέση δόση συντήρησης την ημέρα για ένα φάρμακο που χρησιμοποιείται για την κύρια ένδειξή του σε ενήλικες."
Τροποποιήσεις και ενημερώσεις
Οι εθνικές εκδόσεις της ταξινόμησης ATC, όπως η γερμανική Anatomisch-therapeutisch-chemische Klassifikation mit Tagesdosen, μπορεί να συμπεριλαμβάνουν πρόσθετους κωδικούς και DDDs που δεν υπάρχουν στην έκδοση του WHO.
Το ATC ακολουθεί τις κατευθυντήριες γραμμές κατά τη δημιουργία νέων κωδικών για νεοεγκρινόμενα φάρμακα. Για να δημιουργηθεί ένας νέος κωδικός ATC, πρέπει να σταλεί μια αίτηση στο ATC. Οι νέοι κωδικοί ATC δημοσιεύονται δυο φορές τον χρόνο. Μια επίσημη έκδοση της νέας έκδοσης του ATC γίνεται μια φορά τον χρόνο.
Εξωτερικοί σύνδεσμοι
Κατηγορία:Φάρμακα Κατηγορία:Κωδικοί ATC Κατηγορία:Φαρμακολογικά συστήματα ταξινόμησης
Κορράδος Η΄ ο Νεότερος
Βιογραφία
Ήταν ο πέμπτος γιος του Κορράδου Γ΄ του Γηραιού, δούκα της Ολεσνίτσα, Κόζλε και της Γιούντιτ/Γκούτας, αγνώστου καταγωγής. Τα πέντε παιδιά τους έλαβαν το όνομα Κορράδος, όπως όλα τα άρρενα μέλη του κλάδου Γκλόγκουφ-Ολεσνίτσα.
Η σεμνότητα του πατέρα τους έκανε τρία από τα παιδιά του να ακολουθήσουν εκκλησιαστική σταδιοδρομία· ο Κορράδος ΣΤ΄ ήταν ένα από αυτά. Οι πολυπληθείς απόγονοι του Οίκου των Πιαστ, πέρα από την κατάτμηση των εδαφών της Πολωνίας για να έχει ο καθένας εξουσία, αποκτούσαν εκκλησιαστικά αξιώματα για να έχουν επιρροή και έσοδα. Έτσι από τους αδελφούς του, ο πρωτότοκος Κορράδος Δ΄ ο Πρεσβύτερος έγινε επίσκοπος του Βρότσλαφ (από το 1417) και ο Κορράδος ΣΤ΄ πρύτανης του Συλλόγου του καθεδρικού του Βρότσλαφ.
το Τάγμα των Τευτόνων
Το 1416 ο Κορράδος Η΄ έγινε Τεύτονας ιππότης. Ο αδελφός του Κορράδος Ζ΄ ο Λευκός είχε πολεμήσει στο πλευρό του Τάγματος το 1410, στη μάχη του Γκρούνβαλντ και ίσως τον παρότρυνε να εισέλθει σε αυτό. Κατά την επίσημη ορκωμοσία του ως μέλος των Τευτόνων, που έγινε στο κάστρο Μάλμπορκ, ο Κορράδος Η΄ συνοδεύτηκε από όλους τους αδελφούς του. Εκεί ο Κορράδος Δ΄, ο Κορράδος Ε΄ Κάντνερ και ο Κορράδος Ζ΄, με αντάλλαγμα ένα δάνειο 3000 γκρόσενς της Πράγας, συμφώνησαν με τον Μιχαήλ Κύχμαϊστερ φον Στέρνμπεργκ, μεγάλο Μάγιστρο των Τευτόνων, μία συμμαχία εναντίον της Πολωνίας και της Λιθουανίας. Δεσμεύτηκαν να ενισχύσουν το Τάγμα, αν αυτό δεχόταν επίθεση από τον Βλαντύσλαφ Β΄ Γιαγκιέλλο της Πολωνίας και τον Βίτολντ μεγάλο δούκα της Λιθουανίας.
Παραπομπές
Κατηγορία:Οίκος των Πιαστ-Σιλεσίας
Σιχιμλί
Το Σιχιμλί (επίσης, Σίχιμλι και Συχυμλή) αποτελεί χωριό και δήμο της επαρχίας Κουρνταμίρ του Αζερμπαϊτζάν. Βρίσκεται στο βορειοανατολικό μέρος της χώρας.
Παραπομπές
Κατηγορία:Κατοικημένες περιοχές στην Επαρχία Κουρνταμίρ
Μπολέσλαφ Α΄ του Τσέσυν
Ο Μπολέσλαφ Α΄, πολων. Bolesław I cieszyński (π. 1363 - 6 Μαΐου 1431) από τον Οίκο των Πιαστ-Σιλεσίας-Τσέσυν ήταν δούκας του Τσέσυν & ημίσεως Γκλόγκουφ & Στσινάβα (από το 1410), του ημίσεως Μπύτομ & Σέβιες (από το 1405) και δούκας του Τόσεκ & Στζέλιν (1410-14).
Βιογραφία
Ήταν ο δευτερότοκος γιος του Πσεμύσλαφ Α΄ του Μεταφερόμενου, δούκα του Τσέσυν και της Ελισάβετ των Πιαστ-Σιλεσίας-Οπόλε, κόρης του Μπολέσλαφ δούκα του Μπύτομ, Κόζλε.
Οικογένεια
Νυμφεύτηκε πρώτα το 1406 τη Μαργαρίτα των Πρεμυσλιδών (1380-πριν το 1407), κόρη του Ιωάννη Α΄ δούκα της Οπάβα-Ράτιμπορ. Δεν απέκτησαν απογόνους.
Το 1412 ο Μπολέσλαφ Α΄ έκανε δεύτερο γάμο, με την Ευφημία των Πιαστ, κόρη του Σιεμόβιτ Δ΄ δούκα της Μαζοβίας και είχε τέκνα:
Τσαχτσαχλί
Το Τσαχτσαχλί (επίσης, Τσάχτσαχλι, αζερικά: Çaxçaxlı) είναι ένα χωριό της επαρχίας Χατσμάζ του βορειοανατολικού Αζερμπαϊτζάν. Το χωριό αποτελεί μέρος του δήμου Σολλάρ.
Παραπομπές
Κατηγορία:Κατοικημένες περιοχές στην Επαρχία Χατσμάζ
Zack Snyder's Justice League (soundtrack)
Το Zack Snyder's Justice League (Original Motion Picture Soundtrack) είναι το soundtrack της ομότιτλης ταινίας, που είναι η ολοκληρωμένη έκδοση του Justice League. Ο Τομ Χόλκενμποργκ, γνωστός και ως Junkie XL, σύνθεσε την μουσική της ταινίας, αφού είχε συνθέσει και την μουσική της κινηματογραφικής έκδοσης, και αντικαταστάθηκε από τον Ντάνι Έλφμαν μετά την αποχώρηση του Σνάιντερ και την άφιξη του Γουίντον. Όταν ο Χόλκενμποργκ προσλήφθηκε ξανά στις αρχές του 2020, αποφάσισε να συνθέσει νέα μουσική από την αρχή, που διαρκεί τρεις ώρες και 54 λεπτά. Η διάρκεια του soundtrack έσπασε το ρεκόρ τριών ωρών της ταινίας του 1959 Μπεν Χουρ, για σχεδόν μία ώρα, γίνοντας η ταινία με το πιο μεγάλο σε διάρκεια soundtrack όλων των εποχών.
Εξωτερικοί σύνδεσμοι
Κατηγορία:Soundtracks Εκτεταμένου Σύμπαντος της DC Κατηγορία:Justice League (ταινία)
Αϊκούρτσιο
Το Αϊκούρτσιο (ιταλικά: Aicurzio) είναι ιταλικός δήμος στην Επαρχία της Μόντσα και της Μπριάντσα, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Μόντσα και της Μπριάντσα
Γεωργιανή εξέγερση στο Τέξελ
Στις 5 Απριλίου 1945 στο νησί Τέξελ, στη Θάλασσα του Βάντεν, στη βόρεια Ολλανδία, ξέσπασε εξέγερση των γεωργιανών στρατιωτών του 882ου Τάγματος Πεζικού «Βασίλισσα Ταμάρα», που ανήκε στη Γεωργιανή Λεγεώνα του Γερμανικού Στρατού, κατά των γερμανικών στρατευμάτων που βρισκόταν στο υπό γερμανική κατοχή νησί. Η εξέγερση, που είναι γνωστή ως Γεωργιανή εξέγερση στο Τέξελ, διήρκησε μέχρι την 20η Μαΐου 1945 και κατά τη διάρκειά της έχασαν τη ζωή τους εκατοντάδες Γεωργιανοί και Γερμανοί στρατιώτες καθώς και περισσότεροι από 100 Ολλανδοί.
Η Γεωργιανή εξέγερση στο Τέξελ ήταν μια από τις τελευταίες πολεμικές συγκρούσεις στην Ευρώπη, στα πλαίσια του Β’ Παγκοσμίου Πολέμου.
Εξωτερικοί σύνδεσμοι
Κατηγορία:Ιστορία της Ολλανδίας Κατηγορία:Ιστορία της Γεωργίας
Θάνος Αξαρλιάν
Ο Θάνος Αξαρλιάν ήταν ένας Έλληνας φοιτητής, 20 ετών που δολοφονήθηκε εν ψυχρώ από την Επαναστατική Οργάνωση 17 Νοέμβρη στις 14 Ιουλίου 1992, στην συμβολή των οδών Καραγιώργη Σερβίας και Βουλής, όταν αποπειράθηκαν να δολοφονήσουν τον τότε Υπουργό Οικονομικών, Γιάννη Παλαιοκρασσά με τη χρήση ρουκετοβόλου. Ο Θάνος Αξαρλιάν γεννήθηκε στις 9 Απριλίου του 1972 στην Αθήνα, όπου και σπούδαζε στο Τμήμα Γεωλογίας του Εθνικού και Καποδιστριακού Πανεπιστημίου Αθηνών και δούλευε στο κοσμηματοπωλείο της οικογένειας του στο κέντρο της Αθήνας.
Η τρομοκρατική οργάνωση 17 Νοέμβρη δολοφόνησε τον Θάνο Αξαρλιάν το μεσημέρι της 14ης Ιουλίου του 1992, στην συμβολή των οδών Καραγιώργη Σερβίας και Βουλής, στην προσπάθεια τους να δολοφονήσουν τον τότε Υπουργό Οικονομικών της κυβέρνησης Κωνσταντίνου Μητσοτάκης, Γιάννη Παλαιοκρασσά, με ένα τρομοκρατικό χτύπημα με την χρήση ενός ρουκετοβόλου όπλου. Την επίθεση εκτέλεσε ο τρομοκράτης Δημήτρης Κουφοντίνας με τον συνεργό του Βασίλη Τζωρτζάτο. Στόχος ήταν η θωρακισμένη Mercedes του Υπουργού η οποία παρόλο που χτυπήθηκε, προστάτευσε τον Υπουργό ο οποίος βγήκε ασφαλής από το όχημα εκτός από ένα έγκαυμα στο πρόσωπο του, όμως η έκρηξη σκότωσε ακαριαία τον Θάνο Αξαρλιάν.
Από την ίδια επίθεση έμειναν μόνιμα ανάπηρα τέσσερα άτομα.
Παραπομπές
Κατηγορία:Θύματα της Ε.Ο. 17Ν
Νεριούνγκρι
Το Νεριούνγκρι (ρωσικά: Нерюнгри, Γιακουτικά: Нүөрүҥгүрү, μεταγραφή στο λατινικό αλφάβητο: Nüörüñgürü) είναι η δεύτερη μεγαλύτερη πόλη και διοικητικό κέντρο της Επαρχίας Νεριουγκρίνσκι στη Δημοκρατία των Σαχά της Ρωσίας. Σύμφωνα με την απογραφή του 2010, ο πληθυσμός της πόλης ανερχόταν στα 61.747 άτομα. Απέχει 820 χιλιόμετρα οδικώς από το Γιακούτσκ, την πρωτεύουσα της Δημοκρατίας των Σαχά.
Ετυμολογία
Το όνομα της πόλης προέρχεται από την Εβενκική λέξη για το είδος πέστροφας.
Ιστορία
Ιδρύθηκε λόγω της ανάπτυξης της κοντινής λεκάνης άνθρακα, ενώ το καθεστώς πόλης χορηγήθηκε το 1975.
Το Νοέμβριο του 2007 οι πολίτες έγραψαν μια "Επιστολή αγάπης", που αναφέρεται στο Βιβλίο Γκίνες.
Πληθυσμός
Ακολουθεί ένας πίνακας της δημογραφικής ιστορίας του οικισμού:
Στις 1 Ιανουαρίου του 2016, το Νεργιούνγκρι ήταν η 291η μεγαλύτερη πόλη ανάμεσα στις 1.112 κατοικημένες περιοχές με καθεστώς πόλης στη Ρωσία. Στην εθνική σύνθεση της πόλης, οι Ρώσοι αποτελούν τη συντριπτική πλειοψηφία της πόλης, καθώς αποτελούν το 92% του πληθυσμού της πόλης. Επίσης, οι Σαχά αποτελούν το 5% του πληθυσμού της πόλης και οι άλλες εθνικότητες το 3%.
Βιομηχανία
Η πλειοψηφία του πληθυσμού της πόλης εργάζεται στις κύριες και βοηθητικές κατασκευές για την εξόρυξη των ορυκτών της περιοχής. Ωστόσο, η πόλη ανήκει στην κατηγορία των πολλαπλών λειτουργιών.
Διοικητική και δημοτική κατάσταση
Εντός του πλαισίου των διοικητικών διαιρέσεων, το Νεριούνγκρι χρησιμεύει ως το διοικητικό κέντρο της Επαρχίας Νεριουγκρίνσκι. Ως κατοικημένη περιοχή, το Νεριούνγκρι έχει χαρακτηριστεί ως πόλη υπό τη δικαιοδοσία της δημοκρατίας. Ως διοικητική διαίρεση, είναι ενσωματωμένη εντός της Επαρχίας Νεριουγκρίνσκι ως Πόλη του Νεριούνγκρι. Ως δημοτική διαίρεση, η Πόλη του Νέριουνγκρι είναι ενσωματωμένη στο Δημοτικό Διαμέρισμα Νεριουνγκρίσκι, ως Αστικός Οικισμός του Νέριουνγκρι.
Οικονομία
Η πόλη είναι το κέντρο ενός μεγάλου κοιτάσματος άνθρακα που ανακαλύφθηκε γύρω στο 1970. Η πόλη βρίσκεται στην Κύρια Γραμμή Αμούρ-Γιακούτσκ και στην Εθνική Οδό Λένα, και απέχει σιδηροδρομικώς 202 χιλιόμετρα από την Τύντα. Οι πιο κοντινές πόλεις προς το Νεριούνγκρι βρίσκονται στη λεκάνη άνθρακα της περιοχής. Αυτές είναι το Μπερκακίτ, που βρίσκεται 10 χιλιόμετρα νότια, το Σερεμπριάνι Μπορ, που απέχει 8 χιλιόμετρα ανατολικά και περιέχει μια μονάδα ηλεκτροπαραγωγής που τροφοδοτείται με άνθρακα. Επίσης, 30 χιλιόμετρα βόρεια βρίσκεται το Τσουλμάν, το οποίο διαθέτει αεροδρόμιο.
Κλίμα
Σύμφωνα με την κλιματική ταξινόμηση Κέππεν, το Νεριούνγκρι έχει υποαρκτικό κλίμα (Dfc) με ήπια καλοκαίρια και σοβαρούς χειμώνες. Η μέση ετήσια θερμοκρασία ανέρχεται στους -6.9 °C, ενώ η μέση ετήσια υγρασία ανέρχεται στο 73%.
Εξωτερικοί σύνδεσμοι
Κατηγορία:Δημοκρατία των Σαχά Κατηγορία:Ασιατικές πόλεις της Ρωσίας
Αγκράτε Μπριάντσα
Το Αγκράτε Μπριάντσα (ιταλικά: Agrate Brianza) είναι ιταλικός δήμος στην Επαρχία της Μόντσα και της Μπριάντσα, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Μόντσα και της Μπριάντσα
División Mayor del Fútbol Profesional Colombiano
Η División Mayor del Fútbol Profesional Colombiano (DIMAYOR) είναι ο φορέας που είναι υπεύθυνος για τη διαχείριση και τη ρύθμιση των επαγγελματικών πρωταθλημάτων ποδοσφαίρου στην Κολομβία και συγκεκριμένα των κατηγοριών Πριμέρα Α και Πριμέρα Β, του Κόπα Κολόμπια και της Σουπερλίγα Κολόμπια, όπου αγωνίζονται μεταξύ τους οι δύο πρωταθλήτριες της Πριμέρα Α της περασμένης περιόδου.
Η DIMAYOR ιδρύθηκε στις 26 Ιουνίου του 1948 στην Μπαρανκίγια. Στις 23 Νοεμβρίου του 2015, καθήκοντα προέδρου ανέλαβε ο Χόρχε Φερνάντο Περδόμο, ο οποίος διαδέχθηκε τον Ραμόν Χεσουρούν έπειτα από 13 χρόνια στην προεδρία του οργανισμού.
Λογότυπο
Η División Mayor del Fútbol Profesional Colombiano παρουσίασε ένα νέο λογότυπο το 2016, με κύρια στοιχεία τα γεωμετρικά σχήματα, εν αντιθέσει με τις προηγούμενες παραδοσιακές εκδοχές του.
Εξωτερικοί σύνδεσμοι
Κατηγορία:Ποδόσφαιρο στην Κολομβία
Βέλιμιρ Σόμπολατς
Ο Βέλιμιρ Σομπόλατς (Σερβικά Κυριλλικά: Beлимиp Сомболац, 27 Φεβρουαρίου 1939 – 22 Μαΐου 2016) ήταν Γιουγκοσλάβος (από τη Σερβία) διεθνής ποδοσφαιριστής και προπονητής.
Καριέρα σε συλλόγους
Ακολουθώντας τα βήματα του μεγαλύτερου αδελφού του Πέταρ, άρχισε να παίζει στη ΦΚ ΒΣΚ Μπάνια Λούκα της γενέτειράς του, όπου με την ομάδα του πέτυχε την τρίτη θέση στο εθνικό πρωτάθλημα νέων της Γιουγκοσλαβίας. Μετά από αυτή την επιτυχία, ο προπονητής της ΒΣΚ Άτσο Μαστάλα έλαβε πρόταση να μετακινηθεί στον κύριο σύλλογο της πόλης ΦΚ Μπόρατς Μπάνια Λούκα, την οποία αποδέχθηκε και έφερε μαζί του μερικούς από τους παίκτες που τον βοήθησαν στο παρελθόν, μεταξύ των οποίων ήταν ο Βέλιμιρ Σόμπολατς.
Στο Μπόρατς, οι καλές επιδόσεις του Βέλιμιρ δεν πέρασαν απαρατήρητες και, εκτός από το να αρχίσει να εκπροσωπεί την ομάδα Γιουγκοσλαβίας κάτω των 21 ετών, δύο σεζόν αφότου μπήκε εκεί, έλαβε πρόσκληση να παίξει σε έναν από τους μεγαλύτερους γιουγκοσλαβικούς συλλόγους, τον ΦΚ Παρτιζάν του Βελιγραδίου. Εκεί, παίζοντας μαζί με αστέρια όπως οι Σόσκιτς, Γκάλιτς, Γιουσούφι και άλλοι, θα παίξει έξι σεζόν με συνολικά 260 αγώνες, και ήταν τέσσερις φορές εθνικός πρωταθλητής. Το 1965 πήγε στη ΝΚ Ολίμπιγια Λιουμπλιάνα όπου θα παίξει εκεί μέχρι το 1970. Μαζί με τον Σμάιλοβιτς Αρσλάναγκιτς και τον Σόσκιτς, θα κάνουν την Ολίμπιγια μία από τις πιο ελκυστικές ομάδες της Γιουγκοσλαβικής Πρώτης Λίγκας. Το 1970, αντί να μετακομίσει στο εξωτερικό, όπως και πολλοί άλλοι Γιουγκοσλάβοι παίκτες της ηλικίας του εκείνη την εποχή, θα μετακινηθεί στην ΝΚ Οριέντ Ριέκα όπου θα παίξει για μια σεζόν, πριν επιστρέψει στην ΦΚ Μπόρατς Μπάνια Λούκα όπου θα αποσυρθεί το 1973.
Εθνική ομάδα
Αφού έπαιξε δέκα αγώνες για την ομάδα Γιουγκοσλαβίας Κ21, καθώς και πέντε αγώνες για την εθνική ομάδα Β, ήταν μέλος της Ολυμπιακής ομάδας ποδοσφαίρου που εκπροσώπησε τη Γιουγκοσλαβία στους θερινούς Ολυμπιακούς Αγώνες του 1960 στη Ρώμη όπου η Γιουγκοσλαβία κέρδισε το χρυσό μετάλλιο. Στη συνέχεια, ο Σόμπολατς έπαιξε πέντε αγώνες για την εθνική ομάδα ποδοσφαίρου της Γιουγκοσλαβίας.
Προπονητική καριέρα
Αμέσως μετά τη απόσυρσή του, ανέλαβε το 1973 ένα μικρό περιφερειακό σύλλογο που ονομάζεται ΦΚ Σλόγκα Γκόρνι Πόγκραντσι, που του παρείχε σημαντική εμπειρία για να επιστρέψει το 1974 στον Μπόρατς για να γίνει βοηθός διευθυντής μέχρι το 1976. Κατά τη διάρκεια αυτών των χρόνων ο Μπόρατς έπαιξε ένα τελικό του Γιουγκοσλαβικού Κυπέλλου, έπαιξε στο Κύπελλο Νικητών του Ευρωπαϊκού Κυπέλλου και προβιβάστηκε στην Γιουγκοσλαβική Πρώτη Λίγκα. Στη συνέχεια θα αναλάβει την ευθύνη ως κύριος διευθυντής της ΦΚ Κοζάρα Γκράντισκα. Μετά από τρεις εποχές, παρέμεινε στο σύλλογο, αλλά εργάστηκε στο τμήμα νεολαίας.
Μετά τη διάλυση της Γιουγκοσλαβίας, εργάστηκε στη Ποδοσφαιρική Ένωση της Σερβικής Δημοκρατίας της Βοσνίας, βοηθώντας στη δημιουργία όλων των ομάδων νέων. Από το 1998 έως το 2001 ήταν προπονητής της επίσημης ομάδας ποδοσφαίρου της Σερβικής Δημοκρατίας της Βοσνίας.
Τρανσβεστισμός
μικρογραφία| Ένας Ιταλός από τη [[Σικελία ντυμένος ως Ισπανίδα, φωτογραφημένος από τον Βίλχελμ φον Γλούντεν στα τέλη του 19ου αιώνα]] μικρογραφία| Οι τζογκάπα (jogappa) της Νότιας Ινδίας συνδέονται με τη θεά [[Ρενουκά]] Τρανσβεστισμός είναι η πρακτική της ένδυσης με τρόπο που παραδοσιακά συνδέεται με το αντίθετο φύλο. Σε ορισμένους πολιτισμούς, ο τρανσβεστισμός ασκείται για θρησκευτικούς, παραδοσιακούς ή τελετουργικούς λόγους. Ο όρος θεωρείται ξεπερασμένος στους δυτικούς πολιτισμούς, ειδικά όταν χρησιμοποιείται για να περιγράψει ένα τρανσέξουαλ άτομο ή ένα άτομο με μη-δυαδικό φύλο.
Ιστορία
Αν και ο όρος επινοήθηκε ήδη από τη δεκαετία του 1910 από τον Μάγκνους Χίρσφελντ, το φαινόμενο δεν είναι νέο, καθώς αναφέρθηκε στην Εβραϊκή Βίβλο. Αποτελώντας μέρος του ομοφυλοφιλικού κινήματος της Δημοκρατίας της Βαϊμάρης στην αρχή, ένα πρώτο δικό του κίνημα τραβεστί άρχισε να σχηματίζεται από τα μέσα της δεκαετίας του 1920, με αποτέλεσμα την ίδρυση των πρώτων οργανώσεων και του πρώτου τρανσβεστικού περιοδικού, Das 3. Geschlecht. Η άνοδος του ναζισμού σταμάτησε αυτό το κίνημα από το 1933 και μετά.
Ορολογία
Η λέξη έχει υποστεί αρκετές αλλαγές σημασίας από τότε που επινοήθηκε για πρώτη φορά και εξακολουθεί να χρησιμοποιείται με διάφορες έννοιες. Σήμερα, ο όρος τραβεστί θεωρείται συνήθως ξεπερασμένος και υποτιμητικός, με τον όρο cross-dresser να χρησιμοποιείται ως καταλληλότερος αντικαταστάτης. Αυτό οφείλεται στο γεγονός ότι ο όρος τραβεστί χρησιμοποιήθηκε ιστορικά για τη διάγνωση ιατρικών διαταραχών, συμπεριλαμβανομένων των διαταραχών ψυχικής υγείας, και ο τρανσβεστισμός θεωρήθηκε ως διαταραχή, αλλά ο όρος cross-dresser επινοήθηκε από την κοινότητα των τρανσέξουαλ. Σε ορισμένες περιπτώσεις, ωστόσο, ο όρος τραβεστί θεωρείται πιο κατάλληλος για χρήση από μέλη της κοινότητας τρανσέξουαλ αντί για άτομα εκτός της τρανσέξουαλ κοινότητας και ορισμένοι έχουν επανακειοποιηθεί τη λέξη.
Ετυμολογία
Ο Μάγκνους Χίρσφελντ επινόησε τη λέξη transvestite το 1910 (από τα λατινικά trans-, «απέναντι, πάνω» και vestitus, «ντυμένος») για να αναφερθεί στο σεξουαλικό ενδιαφέρον για την παρενδυσία (cross-dressing). Το χρησιμοποίησε για να περιγράψει άτομα που συνήθως και οικειοθελώς φορούσαν ρούχα του αντίθετου φύλου. Η ομάδα των τραβεστί του Χίρσφελντ αποτελούνταν τόσο από άνδρες όσο και από γυναίκες, με ετεροφυλόφιλους, ομοφυλόφιλους, αμφιφυλόφιλους και ασεξουαλικούς προσανατολισμούς. σύνδεσμος=//upload.wikimedia.org/wikipedia/commons/thumb/6/66/Faksimile-Transvestitenschein.png/220px-Faksimile-Transvestitenschein.png|αριστερά|μικρογραφία| Ένα πιστοποιητικό τραβεστί του 1928 που επέτρεπε στον [[Γκερτ Κάτερ, έναν τρανς άνδρα που ήταν ένας από τους ασθενείς του Χίρσφελντ, να φορέσει ανδρικά ρούχα. ]] Ο ίδιος ο Χίρσφελντ δεν ήταν ευχαριστημένος με τον όρο: Πίστευε ότι τα ρούχα ήταν μόνο ένα εξωτερικό σύμβολο που επιλέγεται με βάση διάφορες εσωτερικές ψυχολογικές καταστάσεις. Στην πραγματικότητα, ο Χίρσφελντ βοήθησε τους ανθρώπους να επιτύχουν τις αλλαγές των ονομάτων τους (τα νόμιμα ονόματα έπρεπε να είναι ειδικά για το φύλο στη Γερμανία) και πραγματοποίησε την πρώτη αναφερόμενη εγχείρηση επαναπροσδιορισμού φύλου. Επομένως, οι τραβεστί του Χίρσφελντ ήταν, με τους σημερινούς όρους, όχι μόνο τραβεστί, αλλά μια ποικιλία ανθρώπων από το φάσμα των τρανσέξουαλ.
Ο Χίρσφελντ παρατήρησε επίσης ότι η σεξουαλική διέγερση συσχετίστηκε συχνά με τον τρανσβεστισμό. Στην πιο πρόσφατη ορολογία, αυτό ονομάζεται μερικές φορές τρανσβεστικός φετιχισμός. Ο Χίρσφελντ έκανε επίσης ξεκάθαρη διάκριση μεταξύ του τρανσβεστισμού ως έκφρασης των τρανσέξουαλ συναισθημάτων και της φετιχιστικής συμπεριφοράς ενός ατόμου, ακόμα κι αν η τελευταία περιελάμβανε ρούχα του άλλου φύλου.
Πολιτισμός
Σε ορισμένους πολιτισμούς, ο τρανσβεστισμός ασκείται για θρησκευτικούς, παραδοσιακούς ή τελετουργικούς λόγους. Για παράδειγμα, στην Ινδία μερικοί άρρενες πιστοί του ινδουιστικού θεού Κρίσνα, ειδικά στους οικισμούς Ματουρά και Βρινταβάν, ντύνονται με γυναικεία ενδυμασία για να παρουσιαστούν ως η σύζυγός του, η θεά Ράντα, ως πράξη αφοσίωσης. Στην Ιταλία, οι Ναπολιτάνοι femminielli (φεμινιέλι) φορούν νυφικά, που ονομάζονται matrimonio dei femminielli (γάμος των θηλυκών αρσενικών) και μια πομπή πραγματοποιείται στους δρόμους, μια παράδοση που προφανώς έχει παγανιστική προέλευση.
Περαιτέρω ανάγνωση
Κατηγορία:Cross-dressing Κατηγορία:Ένδυση Κατηγορία:Transgender
Λεάντρο Ριμπέρα Αμπάντ
Ο Λεάντρο Ριμπέρα Αμπάντ (γεννημένος στις 27 Αυγούστου 1934) είναι Ισπανός πρώην αθλητής της υδατοσφαίρισης.
Γεννήθηκε το 1934 στη Βαρκελώνη και ήταν αθλητής της ΚΝ Μπαρτσελόνα. Στο πρωτάθλημα Ισπανίας ήταν πρωταθλητής το 1950, 1951, 1952, 1953 και το 1954. Με την εθνική ομάδα υδατοσφαίρισης της Ισπανίας ήταν τριάντα εννέα φορές διεθνής από το 1951 έως το 1957. Κατέκτησε το χρυσό μετάλλιο στους Α' Μεσογειακούς αγώνες της Αλεξάνδρειας το 1951 και το χάλκινο στους Μεσογειακούς αγώνες της Βαρκελώνης το 1955. Το 1952 συμμετείχε στους Ολυμπιακούς αγώνες του Ελσίνκι στους οποίους κατέλαβε την 8η θέση.
Αργότερα έγινε διευθυντής και κατείχε τη θέση του προέδρου στη ΚΝ Μπαρτσελόνα από το 1978 έως το 1982.
Παραπομπές
Κατηγορία:Ισπανοί υδατοσφαιριστές Κατηγορία:Υδατοσφαιριστές στους Μεσογειακούς Αγώνες 1951 Κατηγορία:Υδατοσφαιριστές στους Μεσογειακούς Αγώνες 1955 Κατηγορία:Υδατοσφαιριστές ΚΝ Μπαρτσελόνα
Κούκκος Καρδίτσας
Ο Κούκκος ή Κούκος είναι οικισμός της Θεσσαλίας και της Περιφερειακής Ενότητας Καρδίτσας ο οποίος είναι κτισμένος σε υψόμετρο 900 μέτρων στις νότιες πλαγιές του όρους Μάραθος της Νότιας Πίνδου. Απέχει περίπου 7 χλμ. ΝΑ. από το Ανθηρό (έδρα του δήμου) και 71 χλμ. Δ. από την Καρδίτσα. Ως ξεχωριστός οικισμός αναφέρεται για πρώτη φορά το 1951 να απογράφεται στην κοινότητα Ανθηρού Σύμφωνα με το Πρόγραμμα «Καλλικράτης» ανήκει στην κοινότητα Ανθηρού που υπάγεται στη δημοτική ενότητα Αργιθέας του Δήμου Αργιθέας ενώ σύμφωνα με την απογραφή του 2011 απογράφησαν 11 κάτοικοι.
Παραπομπές
Κατηγορία:Δήμος Αργιθέας κατηγορία:χωριά του νομού Καρδίτσας
Μπολέσλαφ Β΄ του Τσέσυν
Ο Μπολέσλαφ Β΄, πολων. Bolesław II cieszyński (π. 1425/28 - 4 Οκτωβρίου 1452) από τον Οίκο των Πιαστ-Σιλεσίας-Τσέσυν ήταν δούκας του Τσέσυν (από το 1431, με τους αδελφούς του ως το 1442), κυβερνήτης του Μπιέλσκο & Φρύστατ (από το 1442) και κυβερνήτης του ημίσεως Μπύτομ (από το 1452, μόνος του).
Βιογραφία
Ήταν ο τέταρτος γιος του Μπολέσλαφ Α΄ δούκα του Τσέσυν και της Ευφημίας των Πιαστ, κόρης του Σιεμόβιτ Δ΄ δούκα της Μαζοβίας.
Οικογένεια
Νυμφεύτηκε το 1448 την Άννα των Γκεντιμινιδών (απεβ. μετά το 1490), κόρη του Ιβάν Βλαντιμίροβιτς, πρίγκιπα του Μπιέλσκ (γιου του Βλαντίμιρ Ολγκερντόβιτς μεγάλου πρίγκιπα του Κιέβου, γιου του Αλγκίρντας μεγάλου δούκα της Λιθουανίας) και είχε τέκνα:
Πηγές
Κατηγορία:Οίκος των Πιαστ-Σιλεσίας Κατηγορία:Πολωνοί λιθουανικής καταγωγής
Πατερικό Ελληνικό Λεξικό
Καθώς το Μεγάλο λεξικό της ελληνικής γλώσσας (Λίντελ Σκοτ) αποτελείται κυρίως από λέξεις προχριστιανικών και μη θεολογικών έργων -με εξαίρεση την Καινή Διαθήκη και την μετάφραση των Εβδομήκοντα-, το Πατερικό Λεξικό λειτουργεί συμπληρωματικά ως προς την κάλυψη του θεολογικού και χριστιανικού λεξιλογίου της ελληνικής γλώσσας κατά την πρώιμη ρωμαιοβυζαντινή περίοδο, καθώς βασίζεται στα κείμενα των Εκκλησιαστικών Πατέρων. Ξεκινά από τα μέσα του 1ου αιώνα -Πάπας Κλήμης Α΄- και καλύπτει την περίοδο έως τις αρχές του 9ου -Θεόδωρος ο Στουδίτης. Περιέχει τις λέξεις από τα κείμενα των οικουμενικών συνόδων, θεολογικά κείμενα της περιόδου της εικονομαχία ς, και άλλα σημαντικά γραπτά. Κατά δεύτερο λόγο ωστόσο, περιέχει επίσης και λέξεις με μη θεολογική χρήση της παραπάνω περιόδου οι οποίες δεν περιέχονται στο Λίντελ Σκοτ. Στο έργο περιέχεται επίσης ευρετήριο για τις εκδόσεις των έργων του κάθε συγγραφέα και την χρονολογία τους μαζί με παραπομπές προς τις αντίστοιχες καταχωρίσεις στην πατρολογία του Μιν η οποία περιέχει το σύνολο των πατερικών κειμένων, ενώ η δομή του λεξικού ακολουθεί τα πρότυπα του Λίντελ Σκοτ.
Το προηγούμενο έργο αναφοράς σε ό,τι αφορά τα ελληνόγλωσσα θεολογικά κείμενα ήταν το Thesaurus Ecclesiasticus με χρονολογία έκδοσης το 1728. Οι μεταγενέστερες προσπάθειες για έκδοση πατερικού λεξικού ξεκίνησαν το 1906 από τον Χένρυ Μπάρκλεϋ Σουίτ (Henry Barclay Swete) και συνεχίστηκαν κατά διαστήματα κατά το πρώτο ήμισυ του 20ού αιώνα, με το υλικό αυτό να ενσωματώνεται τελικά στο λεξικό του Λάμπε την δεκαετία του 1960.
Σχετική βιβλιογραφία
Κατηγορία:Ελληνικά λεξικά Κατηγορία:Εκκλησιαστικοί Πατέρες
Ναυμαχία του Φιδονησίου
μικρογραφία|306x306εσ| Μάχη του Φιδονησίου, λάδι σε καμβά, Vladimir Kosov, 2021 Η ναυμαχία του Φιδονησίου έλαβε χώρα στις 14 Ιουλίου 1788 (Π.Η.) μεταξύ των στόλων της Ρωσικής Αυτοκρατορίας και της Οθωμανικής Αυτοκρατορίας κατά τον Ρωσοτουρκικό πόλεμο (1787–1792) στην περιοχή του Φιδονησίου (η περιοχή διατηρούσε ακόμη το ελληνικό της όνομα). Έληξε με ρωσική νίκη.
Γεγονότα
Στις 10 Ιουλίου, ο τουρκικός στόλος υπό τον Καπουντάν Πασά (Μεγάλο Ναύαρχο) Χασάν Πασά έγινε ορατός στα ΒΔ από το ρωσικό στόλο, ο οποίος είχε αποπλέυσει από τη Σεβαστούπολη υπό τον Αντιναύαρχο Κόμη Βόινοβιτς στις 29 Ιουνίου και είχε φτάσει στην Τέντρα στις 10 Ιουλίου. Μετά από τρεις ημέρες ελιγμών ή αντιπαράταξης δίχως πύρ, οι στόλοι βρέθηκαν κοντά στο νησί Φιδονήσι, περίπου 100 μίλια νότια του Kinburn.
Ο Βόινοβιτς σχημάτισε μια γραμμή με προτεταμένη την αριστερή πλευρά ΒΑ και κατόπιν ΝΑ καθώς ο άνεμος άλλαξε. Οι Τούρκοι επιτέθηκαν από την πλευρά του ανέμου λίγο μετά τις 3 το μεσημέρι. Τα κορυφαία ρωσικά πλοία, οι φρεγάτες Berislav και Stryela, ανάγκασαν τους επικεφαλής Τούρκους να βγουν από τη γραμμή, αλλά κινδύνευαν να αποκοπούν έως ότου ο Ρώσος δεύτερος κυβερνήτης Fyodor Ushakov επιβαίνων στο ''Αγ. Παβέλ'' έκλεισε το χάσμα.
Στη συνέχεια, ο Χασάν Πασάς επιτέθηκε στα κορυφαία ρωσικά πλοία, ενώ οι υποναύαρχοι του επιτέθηκαν στον Βόινοβιτς, αλλά με το πλοίο του να έχει υποστεί ζημιές, ο ίδιος ο Χασάν έπρεπε να εγκαταλείψει την παράταξη και λίγο πριν τις 5 μ.μ. οι Τούρκοι αποσύρθηκαν. Είχαν χάσει 1 σεμπέκο, το οποίο βυθίστηκε.
Μεταξύ 15 και 17 Ιουλίου, ο ρωσικός και ο τουρκικός στόλος ελίσσονταν δυτικά της Κριμαίας. Στις 18 Ιουλίου οι Τούρκοι εξαφανίσθηκαν. Έπλευσαν πίσω στο Ochakov αλλά δεν έκαναν επίθεση.
Ρωσία (Κόμης Βόινοβιτς)
Preobrazhenie Gospodne 66]
''Αγ. Παβέλ'' 66
''Αγ. Αντρέι'' 50
''Αγ. Γεώργιος'' 50
Legkii 44
Περούν 44
Πόμπιεντα (Νίκη) 44
Στρυέλα 44
Μπερισλάβ 40
Φαναγορία 40
Kinburn 40
Ταγκανρόγκ 34
24 πλοιάρια
Τουρκία (Χασάν ελ Γαζί)
5 θωρηκτά 80 πυροβόλων
12 άλλα θωρηκτά
8 φρεγάτες
21 σεμπέκα – 1 βυθισμένο
3 βόμβες
και μερικά πλοιάρια
Στις τέχνες
Εκτός από την ελαιογραφία του Βλαδήμηρου Κόσοβ (2021), η ναυμαχία απεικονίστηκε και στην ταινία "Νάυαρχος Ουσάκοβ"(1953) του Μιχαήλ Ρόμ.
Παραπομπές
Κατηγορία:Στρατιωτική ιστορία της Ουκρανίας
Ευστάθιος της Φλάνδρας
Ο Ευστάθιος. γαλλ. Eustace (μετά το 1179 - μετά το 1217) από τον Οίκο της Φλάνδρας ήταν αντιβασιλιάς του βασιλείου της Θεσσαλονίκης (1209-16).
Βιογραφία
Ήταν ο τέταρτος γιος του Βαλδουίνου Ε΄, κόμη του Αινώ και της Μαργαρίτας Α΄, κόμισσας της Φλάνδρας (από τον Οίκο της Λωρραίνης), κόρης του Τιερί, κόμη της Φλάνδρας.
Ο Βαλδουίνος και ο Ερρίκος συμμετείχαν στην Δ΄ Σταυροφορία και έγιναν οι δύο πρώτοι Λατίνοι αυτοκράτορες. Ο Ευστάθιος μάλλον δεν συμμετείχε. Εμφανίζεται μεταξύ των ανωτέρων ευγενών της Λατινικής αυτοκρατορίας το 1206. Φαίνεται πως ήταν από τους ευγενείς της Φλάνδρας και της βόρειας Γαλλίας, που κλήθηκαν από τους αδελφούς του να έλθουν στην Κωνσταντινούπολη. Το 1208 εστάλη ως διοικητής φρουράς στα όρη της Ροδόπης, που ανήκαν στον αυτόνομο πρίγκιπα Αλέξιο Σλάβο. Το θέρος του 1209 ο Ερρίκος κατέστειλε την εξέγερση των Λομβαρδών βαρόνων του βασιλείου της Θεσσαλονίκης και έφερε το βασίλειο υπό τον αποτελεσματικό του έλεγχο, διορίζοντας τον Ευστάθιο και τον Μπέρτχολντ του Κατσενέλνμπογκεν ως de facto αντιβασιλείς εκεί. Τότε ο Μιχαήλ Α΄ Κομνηνός Δούκας, δεσπότης της Ηπείρου με απεσταλμένους πρότεινε συμμαχία. Ο Ερρίκος, που δυσπιστούσε στην ειλικρίνεια του δεσπότη, έστειλε πρεσβεία στην Ήπειρο με τους δικούς του όρους, όπως το να αναγνωρίσει ο Μιχαήλ Α΄ την επικυριαρχία του Λατίνου αυτοκράτορα. Ως επισφράγιση της συμφωνίας ο Ευστάθιος νυμφεύτηκε μια κόρη του δεσπότη και έλαβε το 1/3 των εδαφών εκείνου ως προίκα.
Εύρος (μυθολογία)
Κατά την ελληνική μυθολογία, ο Εύρος (αρχ. Εὖρος) ήταν θεός του ανέμου.Δεν πρέπει να συνέχεται με τον ομόηχο πρόσωπο την ελληνικής μυθολογίας Έβρο. Σύμφωνα με ορισμένους ήταν ο θεός του νοτιοανατολικού ανέμου, αλλά σύμφωνα με άλλους του ανατολικού ανέμου. Στον Πύργο των Αέρηδων στην Αθήνα, ο Εύρος καταλαμβάνει τη νοτιοανατολική πλευρά, ενώ οι Απηλιώτες βρίσκονται στα ανατολικά.
Ευστάθιος της Φλάνδρας
Βιογραφία
Ο Ευστάθιος αναφέρεται για τελευταία φορά το 1217, όταν παρέστη στη στέψη τού νέου Λατίνου αυτοκράτορα Πέτρου των Κουρτεναί και της Γιολάντας (αδελφής τού Ευσταθίου). Μάλλον συνόδευσε τον Πέτρο, όταν εκείνος ξεκίνησε το ταξίδι προς την Κωνσταντινούπολη. Στην Ήπειρο όμως συνελήφθησαν από τον Θεόδωρο, δεσπότη της Ηπείρου (αδελφό του Μιχαήλ Α΄) και χάθηκαν στην αιχμαλωσία.
Εύρος (μυθολογία)
Ο Ρωμαίος ομόλογος του Εύρου ήταν ο Βουλτούρνους, σύμφωνα με τον Πλίνιο τον Πρεσβύτερο· αλλά για τον Αύλο Γέλλιο ο Βουλτούρνους ήταν ο αντίστοιχος νοτιοανατολικός άνεμος του Ευρόνοτου. Γενικά στους Λατίνους ποιητές το όνομα Εύρος (Eurus) χρησιμοποιείται για τον ανατολικό ή τον νοτιοανατολικό άνεμο, όπως στα ελληνικά.
Παραπομπές
Κατηγορία:Θεότητες του ανέμου Κατηγορία:Θεότητες της ελληνικής μυθολογίας Κατηγορία:Άνεμοι
Ευστάθιος της Φλάνδρας
Πηγές
Κατηγορία:Οίκος της Φλάνδρας
Astronomia nova
Astronomia nova (Νέα Αστρονομία, λατινικά: Astronomia Nova ΑΙΤΙΟΛΟΓΗΤΟΣ seu physica coelestis, tradita commentariis de motibus stellae Martis ex observationibus G.V. Tychonis Brahe) είναι το σημαντικό εκείνο βιβλίο, που δημοσιεύθηκε το 1609 από τον Γιοχάνες Κέπλερ, και που περιέχει τα αποτελέσματα μιας δεκαετίας έρευνας πάνω στη κίνησης του πλανήτη Άρη. Συγκαταλέγεται στα πιο σημαντικά βιβλία στην ιστορία της αστρονομίας, και παρέχει ισχυρά επιχειρήματα για το ηλιοκεντρικό σύστημα ενώ προσέφερε πολύτιμες πληροφορίες για την κίνηση των πλανητών. Η σημαντικότερη αποκάλυψη ήταν ότι οι πλανήτες κινούνται επάνω σε ελλειπτικές τροχιές με τον ήλιο στην εστία. Θεωρείται ως ένα από τα σημαντικότατα έργα της επιστημονικής επανάστασης.
Παραπομπές
Κατηγορία:Βιβλία αστρονομίας Κατηγορία:Ιστορία της αστρονομίας
Αλμπιάτε
Το Αλμπιάτε (ιταλικά: Albiate) είναι ιταλικός δήμος στην Επαρχία της Μόντσα και της Μπριάντσα, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Μόντσα και της Μπριάντσα
Ιχσάν Αλή
Γεννήθηκε στην Πάφο το 1904, γιος τουρκοκύπριου δασκάλου, και σπούδασε ιατρική στην Ελβετία. Με την επιστροφή του στην Κύπρο, ανέπτυξε έντονη κοινωνική δράση. Οι ανθρωπιστικές ιδέες του τον έθεταν στο πλευρό των φτωχών και απόρων συμπολιτών του. Όταν ξέσπασε η έντονη εθνικιστική πόλωση στην Κύπρο με τον αγώνα της ΕΟΚΑ και της ΤΜΤ, ο Ιχσάν Αλή αντιτάχθηκε στα ακραία στοιχεία και των δυο κοινοτήτων, προβάλλοντας το όραμα της ειρηνικής συμβίωσης- ήθελε να γίνει η Κύπρος, η Ελβετία της Μεσογείου. Ωστόσο υποστήριξε αγωνιστές της ΕΟΚΑ οι οποίοι είχαν καταδικαστεί σε θάνατο, όπως ο Ευαγόρας Παλλικαρίδης. Διαφώνησε με τις συμφωνίες Ζυρίχης-Λονδίνου καθώς διαχώριζαν θεσμικά τον πληθυσμό (π.χ. διαφορετικά δημαρχεία, δικαστήρια) και έθεταν την Κύπρο υπό το καθεστώς εγγυητριών δυνάμεων. Αργότερα, έγινε σύμβουλος του προέδρου της Κυπριακής Δημοκρατίας, Αρχιεπίσκοπου Μακάριου Γ'. Πέθανε στις 7/11/1978.
Παραπομπές
Κατηγορία:Τουρκοκύπριοι Κατηγορία:Κύπριοι ιατροί
Σάντρα Κιμ
Η Σάντρα Καλνταρόνε (Sandra Caldarone, γεννήθηκε στις 15 Οκτωβρίου 1972), περισσότερο γνωστή ως Σάντρα Κιμ, είναι Βελγίδα τραγουδίστρια με ιταλικές ρίζες. Κέρδισε τον διαγωνισμό τραγουδιού της Eurovision το 1986. Ήταν κόρη Ιταλού μετανάστη από την Τορεμπρούνα της επαρχίας Κιέτι στην περιφέρεια Αμπρούτσο της Ιταλίας.
Η Κιμ γεννήθηκε στο Μοντενί της Λιέγης και ξεκίνησε να τραγουδά από την ηλικία των επτά ετών. Όταν κέρδισε την Eurovision ήταν μόλις 13 ετών και έγινε η νεαρότερη σε ηλικία νικήτρια του διαγωνισμού, παρότι οι στίχοι του νικητήριου τραγουδιού "J'aime la vie" ("Αγαπώ τη ζωή") ισχυρίζονταν ότι ήταν 15 ετών. Η Ελβετία ζήτησε την ακύρωση της νίκης μετά την αποκάλυψη της πραγματικής ηλικίας της Κιμ, χωρίς αποτέλεσμα. Η Σάντρα Κιμ εκπροσώπησε ξανά το Βέλγιο στο Φεστιβάλ Μουσικής της Γιαμάχα στο Τόκιο, το φθινόπωρο του 1986 με το τραγούδι των τίτλων από τη γαλλική σειρά κινουμένων σχεδίων Il était une fois... la vie. Το άλμπουμ της Make Up κυκλοφόρησε στις 12 Μαΐου 2011, με τραγούδια που έγραψαν διάσημοι Βέλγοι καλλιτέχνες, όπως οι Ανταμό (επίσης Ιταλοβέλγος), Ντάνι Κλάιν (Vaya Con dios), Οζάρκ Ανρί, Αντονί Σινάτρα (Piano Club), Ζακ Ντιβάλ και Νταβίντ Μπαρτολομέ (Sharko).
Προσωπική ζωή
Το 1994 η Κιμ παντρεύτηκε τον Ολιβιέ Ζεράρ. Έναν χρόνο μετά πήραν διαζύγιο. Από το 2001 είναι παντρεμένη με τον Γιούργκεν Ντελάνγκε (Jurgen Delanghe).
Εξωτερικοί σύνδεσμοι
Κατηγορία:Συμμετέχοντες στο διαγωνισμό τραγουδιού Eurovision με το Βέλγιο Κατηγορία:Διαγωνισμός Τραγουδιού Eurovision 1986 Κατηγορία:Συμμετέχοντες στη Eurovision Κατηγορία:Βέλγοι τραγουδιστές Κατηγορία:Νικητές Διαγωνισμού Τραγουδιού Eurovision
Άρκορε
Το Άρκορε (ιταλικά: Arcore) είναι ιταλικός δήμος στην Επαρχία της Μόντσα και της Μπριάντσα, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Μόντσα και της Μπριάντσα
Κολομβιανή Ομοσπονδία Ποδοσφαίρου
Η Κολομβιανή Ομοσπονδία Ποδοσφαίρου (ισπανικά: Federación Colombiana de Fútbol, FCF) είναι το ανώτατο διοικητικό όργανο όσον αφορά το άθλημα του ποδοσφαίρου στην Κολομβία. Ιδρύθηκε το 1924, ενώ το 1936 έγινε μέλος της CONMEBOL, καθώς και της FIFA. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων της Κολομβίας.
Στη χώρα υπάρχουν και οργανισμοί αποτελούμενοι από συλλόγους επαγγελματικών και περιφεριακών πρωταθλημάτων. Η Ντιβισιόν Μαγιόρ ντελ Φούτμπολ Προφεσιονάλ Κολομπιάνο (DIMAYOR), η οποία αποτελείται από τους συλλόγους των εθνικών επαγγελματικών πρωταθλημάτων και η Ντιβισιόν Αφισιονάδα ντελ Φούτμπολ Κολομπιάνο (DIFUTBOL), η οποία είναι υπεύθυνη για τη διεξαγωγή των περιφερειακών πρωταθλημάτων.
Εξωτερικοί σύνδεσμοι
Κατηγορία:Ποδόσφαιρο στην Κολομβία
Χάντερ Σέιφερ
Η Χάντερ Σέιφερ (Τρέντον, Νιου Τζέρσεϊ, 31 Δεκεμβρίου, 1998) είναι Αμερικανίδα τρανς μοντέλο, ηθοποιός, καλλιτέχνης και ακτιβίστρια για τα δικαιώματα των LGBT. Είναι επίσης γνωστή για τον ρόλο της ως Τζουλς στο δράμα του HBO του 2019, Euphoria.
Πρώτα χρόνια
Η Σέιφερ γεννήθηκε στο Ράλεϊ της Βόρειας Καρολίνας από την Κέιτι Σέιφερ και τον Μακ Σέιφερ, ο οποίος είναι πάστορας στην εκκλησία Hudson Memorial Presbyterian Church.
Ενώ ήταν στο γυμνάσιο, διαμαρτυρήθηκε για τον νόμο περί απορρήτου και ασφάλειας για τις δημόσιες εγκαταστάσεις της Βόρειας Καρολίνας, γνωστός και ως «λογαριασμός του μπάνιου». Σε μια συνέντευξη, είπε ότι το Διαδίκτυο τη βοήθησε να αντιμετωπίσει την ταυτότητα φύλου της, χρησιμοποιώντας το YouTube και τα κοινωνικά δίκτυα για να μάθει σχετικά με τους χρόνους μετάβασης των ανθρώπων.
Καριέρα
Η Σέιφερ έχει εργαστεί ως μοντέλο για μάρκες όπως Dior, Miu Miu, Rick Owens, Helmut Lang, Tommy Hilfiger, Maison Margiela, Vera Wang, Marc Jacobs, Versus Versace, Emilio Pucci, Ann Demeulemeester και Erdem, μεταξύ άλλων.
Χρόνια αργότερα, έγινε ακτιβίστρια και σημείο αναφοράς για τη συλλογικότητα LGTBI+ για χιλιάδες νέους των οποίων η ταυτότητα φύλου είναι διαφορετική από αυτή που τους ανατέθηκε κατά τη γέννηση. Η Teen Vogue της έδωσε το εξώφυλλο του ειδικού της τεύχους, τον Δεκέμβριο του 2017, 21 under 21, μια παράδοση που συγκεντρώνει είκοσι νέους που θα αλλάξουν τον κόσμο στο όχι και τόσο μακρινό μέλλον. Το 2019, η Σέιφερ έκανε το ντεμπούτο της ως ηθοποιός στη σειρά Euphoria του HBO. Εκτός από τον πρωταγωνιστικό ρόλο της στη σειρά, έχει επίσης συνεργαστεί με τον δημιουργό της σειράς, Σαμ Λέβινσον, έτσι ώστε ο χαρακτήρας της και η ιστορία της σειράς να αντικατοπτρίζει και την εμπειρία της.
Τον Ιούνιο του 2020, προς τιμήν της 50ης επετείου της πρώτης παρέλασης του συνδέσμου LGBTQ, η Queerty την κατέταξε μεταξύ των πενήντα ηγετών που «οδηγούν το έθνος προς την ισότητα, την αποδοχή και την αξιοπρέπεια για όλους τους ανθρώπους». Το 2021, το Time την συμπεριέλαβε στην Επόμενη λίστα με τους "100 Αναδυόμενους Ηγέτες που διαμορφώνουν το μέλλον", συμπεριλαμβανομένου ενός αφιερώματος που έγραψε η ηθοποιός/τραγουδίστρια Zendaya.
Εξωτερικοί σύνδεσμοι
Κατηγορία:Αμερικανοί ηθοποιοί Κατηγορία:Τρανς άτομα
Καζιμίρ Β΄ του Τσέσυν
Ο Καζιμίρ Β΄, πολων. (π. 1449 - 13 Δεκεμβρίου 1528) από τον Οίκο των Πιαστ-Σιλεσίας-Τσέσυν ήταν δούκας του Τσέσυν (από το 1477), κυβερνήτης του Κόζλε (1479-1509), Βόλουφ (από το 1493), Πστσύνα (1498-1517), Οπάβα (από το 1506), δούκας του Γκλόγκουφ (από το 1506). Έγινε διοικητής (landeshauptmann) της Σιλεσίας (1497-1504, 07-17) και μετά διοικητής της Άνω Σιλεσίας (από το 1517).
Βιογραφία
Ήταν ο πρωτότοκος γιος του Μπολέσλαφ Β΄ δούκα του Τσέσυν και της Άννας των Γκεντιμινιδών, κόρης του Ιβάν Βλαντιμίροβιτς, πρίγκιπα του Μπιέλσκ (γιου του Βλαντίμιρ Ολγκερντόβιτς μεγάλου πρίγκιπα του Κιέβου, γιου του Αλγκίρντας μεγάλου δούκα της Λιθουανίας).
Οικογένεια
Νυμφεύτηκε το 1480 την Ιωάννα των Ποντιέμπραντυ (π.1463-1496), κόρη του Βίκτωρα δούκα του Μύνστερμπεργκ και είχε τέκνα:
Πηγές
Κατηγορία:Οίκος των Πιαστ-Σιλεσίας
Μπαρλασσίνα
Η Μπαρλασσίνα (ιταλικά: Barlassina) είναι ιταλικός δήμος στην Επαρχία της Μόντσα και της Μπριάντσα, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Μόντσα και της Μπριάντσα
Σύγκρουση συρμών στο Ιγκάντου
Η σύγκρουση συρμών στο Ιγκάντου συνέβη τα ξημερώματα της 24ης Ιουνίου 2002 στην Τανζανία. Ήταν ένα από τα χειρότερα σιδηροδρομικά δυστυχήματα στην αφρικανική ιστορία. Μια επιβατική αμαξοστοιχία με περισσότερους από 1.200 επιβαίνοντες κύλισε προς τα πίσω από έναν λόφο και επέπεσε σε μια αργή εμπορική αμαξοστοιχία, σκοτώνοντας 281 άτομα. Αιτία ήταν η αστοχία των φρένων, (άλλες πηγές αναφέρουν απλά μηχανική βλάβη, με αναπόδεικτους ισχυρισμούς για δολιοφθορά.
Γενική εικόνα
Το τρένο είχε ταξιδέψει από το Νταρ ες Σαλάαμ προς την Ντοντόμα στην Κεντρική Τανζανία και είχε τελικό προορισμό την Κιγκόμα στα δυτικά της χώρας. Είχε περάσει το Μσαγκάλι και πλησίαζε την πόλη Ντοντόμα, όταν άρχισε να ανεβαίνει έναν λόφο που ονομάζεται Ιγκάντου. Πιστεύεται ότι υπήρξε βλάβη στα φρένα του τρένου καθώς ανέβαινε στο λόφο. Ο μηχανοδηγός σταμάτησε το τρένο κοντά στην κορυφή του λόφου, επιθεώρησε και ρύθμισε το σύστημα πέδησης και ανέβηκε ξανά στην καμπίνα. Όταν το τρένο άρχισε να κινείται ξανά, τα φρένα απέτυχαν εντελώς, με αποτέλεσμα το τρένο να αρχίσει αμέσως να κυλά προς τα πίσω. Το τρένο επιτάχυνε σε πολύ υψηλές ταχύτητες καθώς κυλούσε στην κατωφέρεια, περνώντας δύο σιδηροδρομικούς σταθμούς κατά τη διαδρομή του, και τελικά επέπεσε σε ένα φαινομενικά αργό εμπορικό τρένο που ταξίδευε προς Νταρ ες Σαλάαμ. Από τα 16 βαγόνια της αμαξοστοιχίας τα 15 εκτροχιάστηκαν και ανατράπηκαν, σύμφωνα με ανακοίνωση της TRC.